

Република Сербия

 МИНИСТЕРСТВО ПPOCBИТИ,

 HAУKИ И ТЕХНОЛОҐИЙНОГО

 РОЗВОЮ

Число: 601-03-00033/21/2021-15

 Датум: 20.1.2022. року

 Неманьова 22-26

ШКОЛСКИМ УПPABОМ

ОСНОВНИМ И ШТРЕДНЇМ ШКОЛОМ

ЄДИНКОМ ЛОКАЛНЕЙ CAMOУПPABИ

ПРЕДМЕТ: Обвисценє о одлуки Тиму за пpовадзенє и координованє применьованя превентивних мирох у роботи школох хторе ше одноши на утвердзени модел настави за школи у одредзених єдинкох локалней самоуправи, починаюци од 24. януара 2022. року.

Почитовани,

Зоз цильом квалитетного орґанизованя образовно-воспитней роботи у школох на териториї Републики Сербиї у школским 2021/2022. року, окреме маюци у оглядзе защиту здравя школярох и занятих, зопераня ширеня инфекциї и оберацих хоротох, як и витворйованя права школярох на образованє, Тим за пpовадзенє и координованє применьованя превентивних мирох у роботи школох на тижньовим уровню, а на основи податкох хтори доручую школи, утвердзує модел настави за школи у одредзених єдинкох локалней самоуправи. Општински, односно городски штаб за позарядово ситуациї участвує у тим процесу, даваюци свойо предкладанє за применьованє одвитуюцого моделу образовно-воспитней роботи, з постреднїцтвом компетентней школскей управи.

Епидемиолоґийну ситуацию ше каждодньово провадзи и на основи индикаторох и податкох ше приноши одвитуюци одлуки. Визначени два основни елементи хтори представяю приоритет, а то обезпечованє витворйованя права на образованє, односно континуитет и квалитет у образовно-воспитней роботи и очуванє здравя школярох и занятих, односно осиґурац же би ше, як и по тераз, а на цо указую наведзени податки, квалитетну образовно-воспитну роботу витворйовало у безпечним окруженю.

Тим за пpовадзенє и координованє применьованя превентивних мирох у роботи школох, на схадзки хтора отримана 19.1.2022. року, у складзе з фаховима упутствами за орґанизованє образовно-воспитней роботи у основней и штреднєй школи за школски 2021/2022. рок, принєсол тоту

**О Д Л У К У**

1. **Шицки основни школи у Републики Сербиї буду применьовац, од пондзелку 24. януара 2022. року, перши модел орґанизованя образовно-воспитней роботи – нєпостредне витворйованє образовно-воспитней роботи за школярох першей, другей, тpeцей и штвартей класи.**
2. **Други модел орґанизованя образовно-воспитней роботи ше будзе применьовац од 24. януара 2021. року у пиятей, шестей, седмей и осмей класи основней школи и v шицких штреднїх школох.**
3. Образовно-воспитну роботу **у школох за школярох зоз завадзанями у розвою и инвалидитетом, музичних и балетских, як и школох за образованє одроснутих** ше пре свою специфичносц будзе окончовац по предходно принєшеней одлуки Тиму и у складзе з упутствами хторе доручело Министерство, зоз уважованьом потребох школярох и нащивительох и у їх найлєпшим интересу.
4. **Поступок при зявеню случайох инфекциї при школярох у школох**

У ситуацийох зявеня случайох инфекциї з вирусом SARS-CoV-2 при школярох, родитель о тим обвисцує школу.

Кед ше у єдним оддзелєню зявя два або вецей случаї инфекциї, директор школи орґанизує роботу у школи по тих инструкцийох:

4. 1. Кед ше роби о оддзелєньох зоз 16 або менєй школярами, по зявеню трох хорих школярох у оддзелєню, преходзенє на треци модел хтори тирва 10 календарски днї, наклада ше лєм за тото оддзелєнє.

4.2. Кед ше роби о оддзелєньох зоз 17 и вецей школярами, по зявеню двох случайох, тото оддзелєнє ше дзелї на два ґрупи и предлужує робиц по другим (комбинованим) моделу настави. На ґрупи ше потим применює поступок за оддзелєня зоз 16 и менєй школярами, односно по зявеню нових трох хорих школярох у ґрупи преходзенє на треци модел хтори тирва 10 календарски днї ше наклада лєм за тоту ґрупу.

4.3. Кед з применьованьом скорей предписаних критериюмох и далєй исную елементи за розпатранє преходзеня на треци модел настави цалей змени або цалей школи, директор, без одкладаня, обвисцує компетентну школску управу и териториялни компетентни институт/завод за явне здравє, хтори преценює ситуацию, утвердзує епидемиолоґийни ризики и приноши конєчну одлуку о хторей обвисцує школу.

*HAДПОМНУЦЕ:* Школи хтори после тpeцого преходза на други модел настави маю окреме водзиц рахунку о евентуалним зявеню нових случайох инфекцийох при школярох и такой применїц гope наведзени поступки. Тиж, у шицких школох потребне инсистовац на подполним и дошлїдним применьованю шицких мирох превенциї, як особних так и общих, пре зменшованє ризику од преношеня инфекциї медзи школярами и занятима у школи.

1. Податки з надпатрунку указую же исную случаї же школяре зоз симптомами респираторней инфекциї (кашель), аж и кед маю потвердзени случаї инфекциї у фамелиї, ходза до школи, а при тим аж и нє применюю мири особней защити и так представяю високи ризик за заражованє особох зоз хторима приходза до контакту у школи и вонка з єй. **Препоручує ше управом школох и наставнїком же би апеловали на родичох же би дзеци зоз симптомами нє посилали до школи док нє пpейдзе период изолациї, односно карантин, кед питаню контакти потвердзених случайох у фамелиї.**
2. Маюци у оглядзе моменталну епидемиолоґийну ситуацию, характеристики омикрон coю SARS-CoV-2, **обовязне хаснованє защитних маскох за шицких занятих, школярох и тpеци особи цали час пребуваня у школи. Ношенє защитних маскох обовязне за шицких занятих у школох, школярох и тpeци особи од моменту уходзеня до школского двора по виходзенє зоз школского двора. Потребне змоцнїц мири общей и особней гиґиєни (умивац и дезинфиковац руки) и окреме водзиц рахунку о порядним превитровйованю и дезинфекциї шицких просторийох у хторих пребуваю школяре и заняти у школи.**

Винїмково, за школярох хтори пре здравствени причини нє можу ношиц маски (напр. маю бронхиялну астму або пре другу здравствено оправдану причину), о тим ше може вияшнїц гоч хтори педиятер хтори позна здравствени стан дзецка и хтори ма увид до його медицинскей документациї. Кед гоч хто од школярох зопарти ношиц маску под час пребуваня у школи, потребне водзиц рахунку же би шицки други школяре и заняти хтори зоз тим школяром/школярку дзеля роботни простор або хтори з нїм приходза до блїзкого контакту на иншаки способ, цали час ношели маски, з чим ше зменшує ризик од заражованя. У тей ситуациї окреме важне же би школа обезпечела змоцнєни шицки други предписани защитни мири. Тот винїмок мoж применїц на вимаганє родичох и лєм з приложеним думаньом лїкара.

1. Под час запровадзених надпатрункох обачени значнєйши ризики за заражованє школярох и занятих у їх активносцох звонка школи, **апелуєме и очекуєме од школярох и занятих у школох, як и родичох школярох, же би дошлїдно применьовали мири особней защити од инфекциї як у школи, так и звонка школи. Окреме важне керовац масовни зазберованя у завартим и на отвореним просторе, окреме кед ше под час зазберованя нє применює предписани мири особней защити**.
2. Шицки основни и штреднї школи у Републики Сербиї маю обовязку у подполносци обезпечиц применьованє **пейцох ключних мирох стратеґиї за зменшанє ризику**.
3. Одлука о моделох образовно-воспитней роботи хтори ше будзе применьовац на териториї Републики Сербиї од 24. януара 2022. року принєшена зоз согласносцу Министерства просвити, науки и технолоґийного розвою.
4. Наступну схадзку Тиму за пpовадзенє и координованє применьованя превентивних мирох у роботи школох ше отрима 27. януара 2022. року, кед ше знова спатри актуалну епидемиолоґийну ситуацию пре приношенє потребних мирох за зоперанє ширеня епидемиї SARS-CoV-2.

Сердечно,

**ПЕРШИ ПОДПРЕДСИДАТЕЛЬ ВЛАДИ И МИНИСТЕР,**

**Бранко Ружич, с.р.**